Diskusjon:Heinrich Rubens

message: Lenka som som skal føre til Helmut Müsers angivelige biografi over Marianus Czerny i :de:Heinrich Rubens er stein dau, og jeg er ikke i stand til å finne referanser til den på nettet. Om ikke andre finner en referanse burde kanskje opplysningen om radioaktive stoffer på studentenes panne fjernes, den er jo ikke sentral. Kaitil (diskusjon) 18. jan. 2016 kl. 09:11 (CET)
replies: text: Kaitil Har lagt en melding til en av de som har bidratt til artikkelen, se hans diskusjonsside, så får vi se hva han finner ut. Mvh - Ulf Larsen (diskusjon) 21. jan. 2016 kl. 21:57 (CET)
replies: text: :Ulf Larsen, bra! Så får vi håpe Christoph Demmer finner ut mer. --Kaitil (diskusjon) 23. jan. 2016 kl. 06:54 (CET)
replies: text: ::Ulf Larsen, Christoph Demmer har fjernet den døde lenka og omformulert på :de:Heinrich Rubens, og jeg gjorde det samme her. Som dødsårsak oppgir WD og enwp leukemi, mens dewp oppgir knokkelkreft. I slike tilfeller følger jeg gjerne devisen it is better to be roughly right than precisely wrong, så jeg har endret dødsårsaken til «kreft». Da burde vi være på den sikre sida. Kaitil (diskusjon) 24. jan. 2016 kl. 10:32 (CET)
replies: text: ::: Den er god, jeg regner med at bidragsyter Phidus også er fornøyd med det. Når vi først er i gang så må vi jo prøve å få det så korrekt som mulig. Mvh - Ulf Larsen (diskusjon) 24. jan. 2016 kl. 13:13 (CET)

text: Jeg er glad for den tyske kontakten til Ulf Larsen fikk sortert dette ut! Selv har jeg i mellomtiden også lett frem en del nytt materiale, men kan ikke noe sted finne noe om uforsvarlig omgang med radioaktive stoffer og dødsårsak. Men jeg har funnet at han var medlem av en rekke akademier og æresprof i utlandet, inkludert akademiet i Bayern. Så det er på plass! Alt dette har jeg sammenfattet i en utvidet versjon av den siste oppdateringen til hvor jeg også har tatt med litt mer konkret hva han gjorde rent vitenskapelig. Da den engelske versjonen om samme person var ganske spinkel, har jeg tillatt meg å oppdatere den på tilsvarene måte. Håper ingen reagerer negativt på det. Phidus (diskusjon) 24. jan. 2016 kl. 21:50 (CET)
replies: text: : At du både har utvidet denne artikkelen og tilsvarende på engelsk synes jeg er svært bra. Når det gjelder artikler på engelsk så er det jo slik at de  ofte brukes som basis for artikler på andre språk og ved arbeidet du har lagt ned åpner du for at mange språkversjoner av Wikipedia kan oppdateres og utvides mht Rubens. Mvh - Ulf Larsen (diskusjon) 24. jan. 2016 kl. 21:57 (CET)

text: : Det eneste jeg kan anføre nå er at ingressen er i overkant lang. Hva med å legge inn en overskrift etter denne setningen: «Dette var begynnelsen av moderne kvantefysikk.»? Overskriften kan eventuelt være Karrière, Biografi eller noe annet. Mvh - Ulf Larsen (diskusjon) 24. jan. 2016 kl. 22:00 (CET)
Til Phidus: Jeg har forsøkt med en ekstra overskrift, om du mener det blir feil, eller om det bør stå noe annet enn bakgrunn, er det bare å endre. Mvh - Ulf Larsen (diskusjon) 25. jan. 2016 kl. 21:45 (CET)

text: : Den ekstra overskriften som Ulf Larsen har satt inn, ser helt fin ut! 25. jan. 2016 kl. 21:58 (CET)Phidus (diskusjon)
replies: text: :: Den er god, da lar vi det stå slik. Mvh - Ulf Larsen (diskusjon) 25. jan. 2016 kl. 22:05 (CET)
thread_title:  Helmut Müsers biografi over Marianus Czerny 

message: Ulf Larsen, jeg setter stor pris på at du får skrevet så mye om personligheter fra naturvitenskapene! Men i denne artikkelen om Heinrich Rubens er det flere uklare punkter. Du har allerede fått en kommentar på diskusjonssiden om en referanse som ikke fungerer. Den gjelder visst dette om Rubens omgang med radioaktive stoffer og at han døde av leukemi som følge av dette. Jeg kan heller ikke finne noe belegg for dette. Tvertimot betviler jeg det. Han var jo fysiker og direktør på fysikkinstituttet ved U. i Berlin. Så vidt jeg vet, ble det ikke der drevet forskning på radioaktivtet. Det skjedde derimot på det kjemiske instituttet hvor Hahn og Meitner arbeidet og som lå på et annet sted i byen. 
Videre kan jeg ikke se at han i 1903 ble professor ved Militärtechnische Akademie i Berlin. Hvor har du det fra? Likedan at han var korresponderende medlem av Bayerischen Akademie der Wissenschaften. Det står ikke i den referansen til biografien skrevet av Horst Kant som du har oppgitt. Din plassering av bildene finner jeg også noe forstyrrende og lite lesbart. Jeg foretrekker dem spredt ut som enkeltbilder i teksten. Dessuten tror jeg ikke at Rubens var med på den andre Solvay-konferansen i 1913 så dette kan kanskje fjernes?
Den første perioden av moderne fysikk interesserer meg spesielt så dette vil jeg gjerne ha riktig på plass. Derfor vil jeg nå prøve å utvide artikklen din litt etter at jeg har fått klarhet i disse spørsmålene. Phidus (diskusjon) 21. jan. 2016 kl. 13:51 (CET)
replies: text: Jeg har oversatt artikkelen fra tilsvarende på tysk, men det kan godt være uklarheter. Når det gjelder Rubens omgang med radioaktive stoffer så må det gjerne slettes om vi ikke finner noe belegg for det. Mht Militärtechnische Akademie og Bayerischen Akademie der Wissenschaften så er det tatt fra tilsvarende på tysk, igjen, om det ikke kan belegges med kilder, så sletter vi det. Bildene må gjerne arrangeres annerledes, jeg har ingen sterke følelser på det. Når det gjelder den andre Solvay-konferansen så er han med på fellesbildet (fellesbilde fra Solvay-konferansen 1913, så det har vi en solid kilde på. Mvh - Ulf Larsen (diskusjon) 21. jan. 2016 kl. 15:39 (CET)

text: Har lagt en melding på diskusjonssiden til en av de som har bidratt til artikkelen på tyskspråklig Wikipedia. Vedkommende bidragsyter angir at han har vært bibliotekar ved TU Berlin, da kan han kanskje hjelpe oss å komme et stykke videre med dette. Mvh - Ulf Larsen (diskusjon) 21. jan. 2016 kl. 16:38 (CET)
replies: text: : Ja, så vet jeg at han også var med på den andre Solvay-konferansen i 1913 og takk for det! Men likevel synes jeg det holder med et bilde med han fra disse konferansene. Og jeg ser frem til å høre fra din kontakt i Berlin. Denne historien med å plassere radium på sin egen panne kunne jo være en virkelig godbit! Phidus (diskusjon) 21. jan. 2016 kl. 18:15 (CET)
replies: text: :: Har tatt ut det ene bildet og fjernet gallerivisning, se hva du synes nå. Jeg avventer litt mht dine andre punkter, men om ikke vår tyske bidragsyter kommer opp med noe de nærmeste dagene så fjerner jeg det. Mvh - Ulf Larsen (diskusjon) 22. jan. 2016 kl. 13:59 (CET)
thread_title:  Heinrich Rubens